**Mandalay åbner nyt, stort showroom i Aarhus**

*Havemøbelfirmaet Mandalay, der er kendt for sine enkle, skandinaviske møbler i teaktræ, ikke mindst Marguerit-serien, flytter showroomet fra Aarhus C til et tre gange så stort showroom med tilhørende lager i Tilst, tæt ved motorvejen og med genboer som BoConcept og Idemøbler. Målet er i højere grad at kunne inspirere og servicere kunder i hele Øst- og Midtjylland og gøre det muligt at afhente varer i Aarhus.*

Hvor Mandalay i Aarhus hidtil har haft 150 kvadratmeter at udstille på i centrum af byen, kommer havemøbelfirmaet nu til at tilbyde kunderne et tre gange så stort showroom – nemlig 450 kvadratmeter med inspiration til havelivet.

Det sker med flytningen fra Scandinavian Congress Center i det centrale Aarhus til Aarhus-forstaden Tilst, hvor der er gode tilkørselsforhold fra motorvejen og mange andre møbelforretninger tæt ved, bl.a. Idemøbler, BoConcept og Thorsen Møbler.

Det nye Aarhus-showroom, Rundbjergvej 11, Tilst, åbner for kunderne lørdag den 18. marts kl. 10.00 med lidt godt til ganen og tilbud om 15 procents rabat på alle varer købt i butikken – både den dag og søndag den 19. marts.

**Mere synlighed i Øst- og Midtjylland**

”Målet med flytningen er at gøre vores tilstedeværelse meget tydeligere, ikke bare i Aarhus, men i hele Vestdanmark. Samtidig vil vi gerne kunne give mere inspiration til vores kunder og servicere dem endnu bedre – bl.a. ved at vi nu også tilbyder vareudlevering i Aarhus”, siger administrerende direktør Anders Marschall-Mouritsen.

Med de nye faciliteter og tilhørende lager får kunderne mulighed for at se og føle på hele Mandalays sortiment af havemøbler og accessories, ligesom de fremover kan få stort set alle nyindkøbte møbler med hjem med det samme. Tidligere skulle varerne fragtes fra Mandalays hovedkontor i Herlev.

”Det bliver så godt for os med et nyt og stort showroom. Det giver os en helt anden synlighed over for kunderne. Med store udstillingsvinduer og meget mere plads at udstille på kan vi også inspirere kunderne på helt nye måder”, siger ansvarlig for Mandalay i Aarhus, Kirsa Rodrigues.

Den ekstra plads betyder, at Mandalay fremover også kan præsentere en helt ny varekategori – redskaber til outdoor fitness, fx stof-kettlebells med sand i. Med et enkelt, skandinavisk udtryk er fitness-redskaberne tænkt som en del af indretningen i haven. Redskaberne er udviklet af det danske firma Formel-T.

**En klassiker i de danske haver**

Mandalay, der blev grundlagt for 20 år siden, har netop gennemgået et ejerskifte.

Indehaverne er i dag makkerparret Anders Marschall-Mouritsen, der er administrerende direktør, og José Kristensen, der er bosiddende i Indonesien, hvor han bl.a. står for produktionen af en lang række af Mandalays møbler. De købte virksomheden for to år siden.

Grundlægger af Mandalay er Mogens Tolling. Han fandt havemøblerne i Marguerit-design fra 1950’erne frem af gemmerne og lancerede retromøblerne i en ny, opdateret version. Serien blev så stort et hit, at Marguerit-stolen i dag nærmest har samme status i de danske haver, som Arne Jacobsens 7’eren har det omkring de danske spiseborde.

Gennem årene har Mandalay udviklet sit varesortimentet med nydesignede havemøbler i teaktræ og aluminium i enkelt skandinavisk design, bl.a. Mandalays nyklassiker og næstbedst sælgende serie, Toscana.

Mandalay, der udelukkende bruger bæredygtigt teaktræ fra plantager i bl.a. Indonesien, er kendt for produkter af høj kvalitet og lang holdbarhed. Netop for at sikre den høje kvalitet, har Mandalay valgt at samle Marguerit-havemøblerne i Danmark, og kunderne får fire års reklamationsret på serien.

**For yderligere information kontakt:**

Kirsa Rodrigues, ansvarlig for Mandalay i Aarhus, Rundbjergvej 11, 8381 Tilst, tlf. 4030 5110, mail kro@mandalay.dk

Adm. direktør Anders Marschall-Mouritsen, Marielundvej 28, 2730 Herlev, tlf. 44 94 16 42, mail [amm@mandalay.dk](mailto:amm@mandalay.dk)